ddrg/super_eurlex huggingface dataset:
A Bizottság 1997/2000/EK rendelete

(2000. szeptember 21.)

a gabonaintervenciós központok meghatározásáról szóló 2273/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1666/2000/EK rendelettel [1] módosított, a gabona piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére,

mivel:

(1) a legutóbb a 2083/1999/EK rendelettel [3] módosított 2273/93/EGK bizottsági rendelet [4] melléklete meghatározza az intervenciós központokat. Egyes tagállamok kérték e melléklet módosítását, és e kéréseknek eleget kell tenni;

(2) az e rendeletben foglalt intézkedések összhangban állnak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2273/93/EGK rendelet melléklete a következőképpen módosul:

1. A "Belgique/België" részben:

a "Poperinge" központ helyébe "Farciennes" lép.

2. A "Bundesrepublik Deutschland" részben:

a) az "Oerbke bei Fallingsbostel" központ helyébe a "Rethem/Aller" lép;

b) a "Semmernstedt" központ helyébe a "Frellstedt" lép.

3. A

"France"

részben:

Megyék | Törölt központok | Felvett központok |

"Aube – 10" | "Thennelières (búza)" | "Buchères (búza)" |

"Isère – 38" | "Salaise-sur-Sanne (árpa)" | |

"Oise – 60" | "Creil (búza, durumbúza, árpa, kukorica)" | "Nogent-sur-Oise (búza, durumbúza, árpa, kukorica)" |

"Rhône – 69" | | "Villefranche-sur-Saône (kukorica)" |

4. A "Sverige" részben:

a "nyköpingi" központ új neve "Nyköping-Oxelösund" lesz.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 2000. szeptember 21-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 1. o.

[2] HL L 181., 1992.7.1., 21. o.

[3] HL L 256., 1999.10.1., 48. o.

[4] HL L 207., 1993.8.18., 1. o.

--------------------------------------------------
A Tanács 1670/2000/EK rendelete

(2000. július 20.)

a tej- és tejtermékpiac közös szervezéséről szóló 1255/1999/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 36. és 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

a Régiók Bizottságával folytatott konzultációt követően,

mivel:

(1) Az 1255/1999/EK rendelet [4] 14. cikke rendelkezik az oktatási intézményekben tanulóknak a tejjel és tejtermékekkel való ellátására adható közösségi támogatásról, amelynek meghatározott célja a fiatalok tejfogyasztásának ösztönzése. Az intézkedés eredményeinek értékelése azt mutatta, hogy a tej szétosztása az oktatási intézményekben, korlátozottan ugyan, de hatással van a tejpiac egyensúlyára. Az értékelés továbbá megállapítja, hogy amennyiben az intézkedést visszavonnák és ennek következtében az iskolás gyerekek támogatásban részesített tejjel való ellátásának felelősségét a tagállamoknak kellene viselniük, a rendelkezésre álló tej, és így annak fogyasztása az oktatási intézményekben tovább csökkenne. Ezért a közös agrárpolitika célkitűzéseivel egybeesik a közösségi támogatási intézkedés fenntartása, még ha csökkentett mértékben is.

(2) A tagállamoknak a tejágazaton belül kivetett adó formájában nemzeti hozzájárulásukkal kell tudni kiegészíteniük a közösségi támogatást,

ELFOGADTA EZT A RENDELETET:

1. cikk

Az 1255/1999/EK rendelet 14. cikkének (2) és (3) bekezdése helyébe a következő rendelkezés lép:

"(2) A tagállamok a közösségi támogatáson felül nemzeti támogatást adhatnak az oktatási intézményekben tanuló gyerekek (1) bekezdésben meghatározott termékekkel való ellátására. A tagállamok nemzeti támogatásukat a tejágazatban kivetett adóból vagy a tejágazatból származó bármely egyéb hozzájárulás formájában finanszírozhatják.

(3) Teljes tej esetében a közösségi támogatás összege a tej irányárának 75 %-a. Egyéb tejtermékek esetében a támogatás mértékét az adott termék tejösszetevőinek figyelembevételével kell megállapítani."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2001. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 20-án.

a Tanács részéről

az elnök

F. Parly

[1] HL C 89., 2000.3.28., 22. o.

[2] 2000. május 3-i vélemény (a Hivatalos Lapban még nem tették közzé).

[3] 2000. április 27-i vélemény (a Hivatalos Lapban még nem tették közzé).

[4] HL L 160., 1999.6.26., 48. o. A legutóbb az 1040/2000/EK rendelettel (HL L 118., 2000.5.19., 1. o.) módosított rendelet.

--------------------------------------------------
A Bizottság 820/2000/EK rendelete

(2000. április 19.)

az egyes EK/TOT vegyes származású cukorágazatbeli termékekre vonatkozó behozatali engedélyek kiadásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/803/EK határozattal [1] módosított, a tengerentúli országok és területek, valamint az Európai Közösségek közötti társulásról szóló, 1991. július 25-i 91/482/EGK tanácsi határozatra [2],

tekintettel a tengerentúli országokból és területekről érkező, az egyes EK/TOT vegyes származású cukorágazati termékekkel kapcsolatos védintézkedések bevezetéséről szóló, 2000. február 29-i 465/2000/EK bizottsági rendeletre [3] és különösen annak 2. cikke (2) bekezdésére, összefüggésben az 1701, 1702, 1703, és 1704 KN-kód alá tartozó, AKCS/TOT származásúnak minősülő egyes termékekre vonatkozó behozatali engedélyek kiadásáról szóló, 1997. december 17-i 2553/97/EK bizottsági rendeletre [4] és különösen annak 5. cikke (3) bekezdésére,

mivel:

(1) A 465/2000/EK rendelet 1. cikke az 1701, az 18061030, valamint az 18061090 KN-kód alá tartozó termékek esetében évi 3340 tonna cukor mennyiségig megengedi az EK/TOT vegyes származást arra az időszakra, amíg a rendelet hatályban van. 2000. márciusában 3000 tonna mennyiségre vonatkozóan adtak ki behozatali engedélyeket.

(2) 2000. áprilisában a 465/2000/EK rendelettel összefüggésben három kérelmet nyújtottak be a nemzeti hatóságokhoz behozatali engedély iránt, amelyek összmennyisége meghaladta a még rendelkezésre álló, fennmaradt 340 tonnás mennyiséget.

(3) A 465/2000/EK rendelet 2. cikke összefüggésben a 2553/97/EK rendelet 5. cikkének (3) bekezdésével úgy rendelkezik, hogy amennyiben a behozatali engedély iránti kérelmekben szereplő éves mennyiség meghaladja a 3340 tonnát, a Bizottságnak el kell fogadnia egy rendeletet, amely meghatároz egy egységes csökkentési együtthatót, amelyet minden egyes benyújtott kérelem vonatkozásában alkalmazni kell, és fel kell függeszteni a folyó évre vonatkozó újabb kérelmek elfogadását.

(4) Ebből adódóan a kiadott behozatali engedélyekre vonatkozóan a Bizottságnak meg kell határoznia az egységes csökkentési együtthatót, és a 465/2000/EK rendelet értelmében fel kell függesztenie a további behozatali engedélyek iránti kérelmek elfogadását,

ELFOGADTA EZT A RENDELETET:

1. cikk

A 465/2000/EK rendelet 2. cikke szerint 2000. április 7-én 2500 tonna, 750 tonna, illetve 340 tonna cukor mennyiségre benyújtott behozatali engedély iránti kérelmeket az igényelt mennyiség 9,47075 %-ára kell kiállítani.

2. cikk

A 465/2000/EK rendelet érvényességi időszakában további kérelmek benyújtását fel kell függeszteni.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. április 19-én.

a Bizottság részéről

Franz Fischler

a Bizottság tagja

[1] HL L 329., 1997.11.29., 50. o.

[2] HL L 263., 1991.9.19., 1. o.

[3] HL L 56., 2000.3.1., 39.o.

[4] HL L 349., 1997.12.19., 26. o.

--------------------------------------------------
A Bizottság 1534/2000/EK rendelete

(2000. július 13.)

a nyersdohányra vonatkozó kvóta-visszavásárlási program alkalmazása alól mentes érzékeny termőterületek és/vagy kiváló minőségű fajtacsoportok meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1336/2000/EK rendelettel [1] módosított, a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre [2] és különösen annak 14a. cikkére,

mivel:

(1) A legutóbb az 1249/2000/EK rendelettel [3] módosított, a nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásáról szóló, 1998. december 22-i 2848/98/EK bizottsági rendelet [4] 34. cikkének (2) bekezdése értelmében a Bizottságnak – a tagállamok javaslatai alapján – meg kell határoznia, melyek azok az érzékeny termőterületek és/vagy kiváló minőségű fajtacsoportok, amelyek az egyes tagállamok garanciaküszöbének legfeljebb 25 %-áig mentesülnek a nyersdohányra vonatkozó kvóta-visszavásárlási program alkalmazása alól.

(2) Bizonyos tagállamok kérésére meg kell határozni ezeket a kiváló minőségű fajtacsoportokat.

(3) A 2848/98/EK rendelet 35. cikkének (2) bekezdése előírja, hogy a tagállamoknak még szeptember elsejét megelőzően kell nyilvánosságra hozniuk eladási szándékukat, hogy más termelők megvehessék a kvótát, mielőtt még annak visszavásárlására sor kerülne. Ezért e rendeletet 2000. augusztus 31-től kell alkalmazni.

(4) Az e rendeletben előírt intézkedések összhangban vannak a Dohánypiaci Irányítóbizottság véleményével,

ELFOGADTA EZT A RENDELETET:

1. cikk

A 2000. évi betakarítás esetében a kvóta-visszavásárlás alól mentesülő kiváló minőségű fajtacsoportok mennyisége:

Portugáliában

I. csoport | 1321 tonna |

II. csoport | 291 tonna |

Franciaországban

I. csoport | 1438 tonna |

II. csoport | 2237,219 tonna |

III. csoport | 1302,793 tonna |

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2000. augusztus 31-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 13-án.

a Bizottság részéről

Franz Fischler

a Bizottság tagja

[1] HL L 154., 2000.6.27., 2. o.

[2] HL L 215., 1992.7.30., 70. o.

[3] HL L 142., 2000.6.16., 3. o.

[4] HL L 358., 1998.12.31., 17. o.

--------------------------------------------------
A Bizottság 1630/2000/EK rendelete

(2000. július 25.)

az intervenciós hivatalok birtokában lévő gabonafélék értékesítési eljárásának és feltételeinek megállapításáról szóló 2131/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a Bizottság 1510/2000/EK rendeletével [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére,

mivel:

(1) A legutóbb a 39/1999/EK rendelettel [3] módosított 2131/93/EGK bizottsági rendelet [4] megállapítja az intervenciós hivatalok birtokában lévő gabonafélék értékesítési eljárását és feltételeit.

(2) A rendelet kiköti, hogy a közösségi piacon történő értékesítést megelőzően ajánlatot kell tenni a szabványminőségre vonatkozóan.

(3) A Tanács 1253/1999/EK rendelete [5] eltörölte a szabványminőséget, ezért azt megfelelő leírással kell helyettesíteni.

(4) Az e rendeletben foglalt intézkedések összhangban állnak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2131/93/EGK rendelet 13. cikkének (1) bekezdése helyébe a következő szöveg lép:

"(1) A közösségi piacon történő értékesítés esetén olyan gabonaminőségre vonatkozóan kerül sor ajánlattételre, amely nem okoz árkiigazítást intervenciós ajánlat esetén.

Amennyiben a gabona minősége eltér az első albekezdésben említett minőségtől, a sikeres ajánlati árat az 1766/92/EGK rendelet 4. és 5. cikke alapján megállapított árnövekmények vagy árcsökkenések alkalmazásával kell kiigazítani."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Rendelkezéseit 2000. július 1-jétől kezdődően kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 25-én.

a Bizottság részéről

Franz Fischler

a Bizottság tagja

[1] HL L 174., 2000.7.13., 11. o.

[2] HL L 181., 1992.7.1., 21. o.

[3] HL L 5., 1999.1.9., 64. o.

[4] HL L 191., 1993.7.31., 76. o.

[5] HL L 160., 1999.6.26., 18. o.

--------------------------------------------------
A Tanács 1009/2000/EK rendelete

(2000. május 8.)

az Európai Központi Bank tőkeemeléseiről

AZ EURÓPAI UNIÓ TANÁCSA,

tekintettel a Központi Bankok Európai Rendszere és az Európai Központi Bank alapokmányáról szóló jegyzőkönyvre (a továbbiakban: Alapokmány), és különösen annak 28. cikke (1) bekezdésére,

tekintettel az Európai Központi Bank (EKB) ajánlására [1],

tekintettel az Európai Parlament véleményére [2],

tekintettel az Európai Közösségek Bizottságának véleményére [3],

az Európai Közösséget létrehozó szerződés (a továbbiakban: Szerződés) 107. cikkének (6) bekezdésében és az Alapokmány 42. cikkében megállapított eljárással összhangban,

mivel:

(1) az Alapokmány 28.1. és 28.2. cikke előírja, hogy az EKB létrejöttekor a nemzeti központi bankok 5 milliárd EUR tőkét bocsátanak az EKB rendelkezésére.

(2) Az Alapokmány 28.1. cikke szerint tőkeemelésre az EKB Kormányzótanácsának határozatával a Tanács által rögzített összeghatárokon belül és feltételeknek megfelelően kerülhet sor.

(3) A Szerződés 123. cikkének (1) bekezdése a 107. cikk (6) bekezdésével összefüggésben elrendeli, hogy a Tanács közvetlenül 1998. július 1. után elfogadja az Alapokmány 28.1. cikkében említett rendelkezést.

(4) Ez a rendelet korlátozza az EKB jövőbeni tőkeemeléseit, oly módon, hogy az EKB Kormányzótanácsa egy jövőbeni időpontban dönthet a tényleges tőkeemelésről annak érdekében, hogy az EKB a tevékenységéhez szükséges tőkemegfelelést fenn tudja tartani.

ELFOGADTA EZT A RENDELETET:

1. cikk

Az EKB tőkéjének a felemelése

Az EKB Kormányzótanácsa az EKB tőkéjét az Alapokmány 28.1. cikkének első mondatában meghatározott összeghez képest legfeljebb 5 milliárd EUR összeggel megemelheti.

2. cikk

Záró rendelkezés

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban az Európai Közösséget létrehozó szerződéssel összhangban.

Kelt Brüsszelben, 2002. május 8-án.

a Tanács részéről

az elnök

J. Pina Moura

[1] HL C 411., 1998.12.31., 10. o.

[2] HL C 219., 1999.7.30., 182. o.

[3] 2000. március 8-án kiadott vélemény (a Hivatalos Lapban még nem jelent meg).

--------------------------------------------------
32001R1265R(02)
2001.6.30. L 178/63 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a vegyiparban használt egyes cukortermékekre nyújtott termelési visszatérítések tekintetében az 1260/2001/EK
tanácsi rendelet alkalmazása részletes szabályainak megállapításáról szóló 1265/2001/EK bizottsági rendelethez
(Az Európai Közösségek Hivatalos Lapja L 178., 2001.6.30., 63. o.; magyar nyelv űkülönkiadás 3. fejezet, 33. kötet, 76. o.)
1. A 16. cikk (4) bekezdésében
a következ őszövegrész : „Abban az esetben, ha az alaptermék szabványos min őségűnyerscukor, …”
helyesen : „Abban az esetben, ha az alaptermék standard min őségűnyerscukor, …”;
2. a 16. cikk (5) bekezdésében
a következ őszövegrész : „… említett szabványos min őség meghatározásától eltér, …”
helyesen : „… említett standard min őség meghatározásától eltér, …”.03/45. kötet 285 Az Európai Unió Hivatalos Lapja HU
HELYESBÍTÉS
a Nemzetközi Polgári Repülésről szóló Egyezmény második kiadásának (1988) 16. függeléke 1. kötete 2.
fejezete II. részének hatálya alá tartozó repülőgépek üzemeltetésének korlátozásáról szóló 92/14/EGK tanácsi
irányelv mellékletének módosításáról szóló 991/2001/EK bizottsági rendelethez
(Az Európai Közösségek Hivatalos Lapja L 138., 2001.5.22., 12. o.; magyar nyelvű különkiadás 7 . fejezet, 05. kötet, 446. o.)
1. A címben
a következő szövegrész: „… a Nemzetközi Polgári Repülésről szóló Egyezmény második kiadásának (1988)
16. függeléke 1. kötete 2. fejezete II. részének …”
helyesen: „… a nemzetközi polgári repülésről szóló egyezmény 16. függeléke második kiadása
(1988) 1. kötete II. része 2. fejezetének …”;
2. a második bevezető hivatkozásban
a következő szövegrész: „… a Nemzetközi Polgári Repülésről Szóló Egyezmény második kiadásának (1988)
16. függeléke 1. kötete 2. fejezete II. részének …”
helyesen: „… a nemzetközi polgári repülésről szóló egyezmény 16. függeléke második kiadása
(1988) 1. kötete II. része 2. fejezetének …”.340 07/8. kötet Az Európai Unió Hivatalos Lapja HU
A Tanács 215/2001/EK rendelete

(2001. január 29.)

az Atlanti-óceán északkeleti körzetében a jövőbeni többoldalú halászati együttműködésről szóló egyezmény hatálya alá tartozó területeken alkalmazandó bizonyos ellenőrző intézkedések megállapításáról szóló 2791/1999/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) A 2791/1999/EK rendelet [3] 30. cikke előírja, hogy egyes cikkek eseti alapon hatályban maradnak 2000. december 31-ig, és hogy a Bizottságnak legkésőbb 2000. szeptember 30-ig megfelelő javaslatokat kell benyújtania egy végleges szabályozás biztosítására.

(2) Amíg a végleges szabályozást biztosító javaslat folyamatban van, a 6. cikk (3) bekezdésének, a 8., 10., és 11. cikk eseti alkalmazását ideiglenesen meg kell hosszabbítani 2002. december 31-ig.

(3) A 2791/1999/EK rendeletet ezért módosítani kell,

ELFOGADTA EZT A RENDELETET:

1. cikk

A 2791/1999/EK rendelet az alábbiak szerint módosul:

1. A 6. cikk (3) bekezdéséhez, a 8., 10., és 11. cikkhez tartozó lábjegyzeteket el kell hagyni.

2. A 30. cikkben a "2000. december 31." helyébe minden esetben "2002. december 31." lép, és a "2000. szeptember 30." dátum helyébe "2002. szeptember 30." lép.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ezt a rendeletet 2001. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. január 29-én.

a Tanács részéről

az elnök

M. Winberg

[1] 2000. október 31-i javaslat (a Hivatalos Lapban még nem tették közzé).

[2] 2001. január 17-i vélemény (a Hivatalos Lapban még nem tették közzé).

[3] HL L 337., 1999.12.30., 1. o.

--------------------------------------------------
A Bizottság 384/2001/EK rendelete

(2001. február 26.)

a nyersdohány egyes fajtacsoportjainak átlagárára vonatkozó adatok közlése tekintetében a 2636/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1336/2000/EK rendelettel [1] módosított, a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre [2] és különösen annak 21. cikkére,

mivel:

(1) A hatékony adminisztráció érdekében fel kell kérni a tagállamokat arra, hogy közöljék az elsődleges feldolgozó vállalkozások által ténylegesen fizetett, nyersdohányszállítmány-tételenként súlyozott átlagárra vonatkozó adatokat.

(2) Az e rendeletben előírt intézkedések összhangban vannak a Nyersdohánypiaci Irányítóbizottság véleményével,

ELFOGADTA EZT A RENDELETET:

1. cikk

A 2636/1999/EK bizottsági rendelet [3] II. mellékletének helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. február 26-án.

a Bizottság részéről

Franz Fischler

a Bizottság tagja

[1] HL L 154., 2000.6.27., 2. o.

[2] HL L 215., 1992.7.30., 70. o.

[3] HL L 323., 1999.12.15., 4. o.

--------------------------------------------------

MELLÉKLET

„II. MELLÉKLET

+++++ TIFF +++++

--------------------------------------------------
A Bizottság 962/2001/EK rendelete

(2001. május 17.)

a harmadik országokban a mezőgazdasági termékekkel kapcsolatos információ átadására és a mezőgazdasági termékek támogatására vonatkozó intézkedésekről szóló 2702/1999/EK tanácsi rendelet alkalmazása részletes szabályainak megállapításáról szóló 2879/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a harmadik országokban a mezőgazdasági termékekkel kapcsolatos információ átadására és a mezőgazdasági termékek támogatására vonatkozó intézkedésekről szóló, 1999. december 14-i 2702/1999/EK tanácsi rendeletre [1] és különösen annak 11. cikkére,

mivel:

(1) A 2879/2000/EK bizottsági rendelet [2] meghatározza a fenti rendelet alkalmazására vonatkozó részletes szabályokat.

(2) A 2879/2000/EK rendelet 9. cikke meghatározza, hogy a tagállamoknak milyen határidőn belül kell megküldeniük a Bizottságnak a kiválasztott programokat és végrehajtó intézményeket tartalmazó jegyzéket. Az első esetben a határidő 2001. május 15.

(3) Az új rendelkezések végrehajtásának nehézségei miatt bizonyos tagállamok az első évben hosszabb időszakot igényeltek.

(4) A rendelkezések érvényesülésének megkönnyítése érdekében a programok Bizottság részére történő megküldésének határidejét meg kell hosszabbítani 2001. június 15-ig.

(5) Az e rendeletben előírt intézkedések összhangban vannak a mezőgazdasági termékek támogatásával foglalkozó irányítóbizottságok együttes ülésének véleményével,

ELFOGADTA EZT A RENDELETET:

Egyetlen cikk

A 2879/2000/EK rendelet 9. cikke (1) bekezdésének első mondata helyébe a következő rendelkezés lép:

"A tagállamok minden évben legkésőbb április 30-ig és első alkalommal 2001. június 15-ig megküldik a Bizottságnak az általuk kiválasztott programok és végrehajtó testületek jegyzékét, valamint minden egyes program egy példányát."

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. május 17-én.

a Bizottság részéről

Franz Fischler

a Bizottság tagja

[1] HL L 327., 1999.12.21., 7. o.

[2] HL L 333., 2000.12.29., 63. o.

--------------------------------------------------